Diari Oficial de la Generalitat Valenciana


Sumari del DOGV 3638, del 02-12-1999 (1999/9437)

Informació pública del programa d'actuació integrada per al desenvolupament de la unitat d'execució Arenal 2-B del Pla General d'Ordenació Urbana de Xàbia, juntament amb els corresponents projecte d'urbanització i projecte de reparcel·lació.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3638

Data del DOGV
:   02-12-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/9437


Organisme emissor
:   Notaria d'Antonio J. Jimenez Clar

Tipus de document
:   Anunci

Informació pública del programa d'actuació integrada per al desenvolupament de la unitat d'execució Arenal 2-B del Pla General d'Ordenació Urbana de Xàbia, juntament amb els corresponents projecte d'urbanització i projecte de reparcel·lació. [1999/S9437]
  
Antonio J. Jiménez Clar, notari del Col·legi de València amb residència a Xàbia, districte de Dénia, done fe que he sigut requerit per la companyia mercantil Hábitat de Xàbia Promotora Inmobiliaria, Sociedad Anónima, amb domicili a Gandia (València), en el carrer de Sant Francesc de Borja, número 50, 2.º dreta i amb codi d'identificació fiscal número A-96815790, per a la protocol·lització de l'alternativa tècnica d'un programa d'actuació integrada per al desenvolupament de la unitat d'execució Arenal 2-B de Xàbia, juntament amb els corresponents projecte d'urbanització i projecte de reparcel·lació, de conformitat amb l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística i, mitjançant aquest edicte, es fa constar:
  
1. Objecte i característiques essencials de la iniciativa. Es pretén el desenvolupament urbanístic de la unitat d'execució Arenal 2-B del Pla General d'Ordenació Urbana de Xàbia, redelimitada pel programa d'actuació integrada que es proposa; la reparcel·lació de l'àmbit d'actuació proposat; la cessió a l'administració dels terrenys que li corresponen per llei, l'adjudicació de les parcel·les resultants de la reparcel·lació i la completa urbanització de l'àmbit d'actuació proposat pel programa.
  
2. La documentació aportada per l'entitat promotora del programa per a la seua protocol·lització s'identifica com a alternativa tècnica del programa d'actuació integrada de la unitat d'execució Arenal 2-B de Xàbia, que comprén el projecte d'urbanització de l'àmbit d'actuació urbanística proposat, compost per memòria, plànols i projectes d'electrificació, complementada així mateix amb el projecte de reparcel·lació, que es compon de memòria i plànols.
  
La notaria on es troba protocol·litzada l'esmentada documentació està situada a Xàbia (Alacant) carrer de l'Historiador Chabás, número 1, 1.º Aquesta documentació queda sotmesa a informació pública per termini de 20 dies comptadors des de l'endemà en què aparega publicat aquest edicte en el Diari Oficial de la Generalitat Valenciana, durant el qual qualsevol persona podrà comparéixer en aquesta notaria per a sol·licitar que se li exhibisca l'acta de protocol·lització de la documentació expressada o obtenir còpia d'aquesta.
  
3. Es comunica que l'alternativa tècnica del programa d'actuació integrada de la unitat d'execució Arenal 2-B i els documents integrants dels projectes d'urbanització i reparcel·lació adjunts a aquesta es troben depositats en l'Ajuntament de Xàbia. En el mateix termini de 20 dies comptadors des de l'endemà en què aparega publicat l'edicte en el Diari Oficial de la Generalitat Valenciana, existeix la possibilitat de consultar en l'Ajuntament de Xàbia les actuacions derivades de la documentació depositada davant aquest. I, també, de presentar davant aquest en idèntic termini, per a la incorporació a aquelles, tant al·legacions com alternatives tècniques que pretenguen competir amb l'exposada al públic. També hi ha la possibilitat de presentar proposicions juridicoeconòmiques per a executar qualsevol de les alternatives presentades.